CELEX: 62009CN0110
Language: et
Date: 2009-03-23 00:00:00
Title: Kohtuasi C-110/09: Eelotsusetaotlus, mille esitas Conseil d’Etat (Belgia) 23. märtsil 2009 — Inter-Environnement Wallonie ASBL versus Région wallonne

6.6.2009   
            
            
               ET
            
            
               Euroopa Liidu Teataja
            
            
               C 129/9
            
         Eelotsusetaotlus, mille esitas Conseil d’Etat (Belgia) 23. märtsil 2009 — Inter-Environnement Wallonie ASBL versus Région wallonne
   (Kohtuasi C-110/09)
   2009/C 129/15
   Kohtumenetluse keel: prantsuse
   
      Eelotsusetaotluse esitanud kohus
   
   Conseil d’Etat
   
      Põhikohtuasja pooled
   
   
      Kaebuse esitaja: Inter-Environnement Wallonie ASBL
   
      Vastustaja: Région wallonne
   
      Eelotsuse küsimused
   
   
               1.
            
            
               Kas määratud tundlikke alasid puudutav lämmastiku käitlemise programm, mille käivitamine on ette nähtud nõukogu 12. detsembri 1991. aasta direktiivi 91/676/EMÜ (veekogude kaitsmise kohta põllumajandusest lähtuva nitraadireostuse eest) (1) artikli 5 lõikes 1, on Euroopa Parlamendi ja nõukogu 27. juuni 2001. aasta direktiivi 2001/42/EÜ (teatavate kavade ja programmide keskkonnamõju hindamise kohta) (2) artikli 3 lõike 2 punktis a osutatud kava või programm, mis on koostatud põllumajanduse, metsanduse, kalanduse, energeetika, tööstuse, veonduse, jäätmehoolduse, veemajanduse, telekommunikatsiooni, turismi, asulaplaneerimise või maakasutuse valdkonnas, ja kas selle[s määratletakse] raamistik tulevase nõusoleku saamiseks projektidele, mis on loetletud direktiivi 85/337/EMÜ (3) I ja II lisas?
            
         
               2.
            
            
               Kas määratud tundlikke alasid puudutav lämmastiku käitlemise programm, mille käivitamine on ette nähtud nõukogu 12. detsembri 1991. aasta direktiivi 91/676/EMÜ (veekogude kaitsmise kohta põllumajandusest lähtuva nitraadireostuse eest) artikli 5 lõikes 1, on Euroopa Parlamendi ja nõukogu 27. juuni 2001. aasta direktiivi 2001/42/EÜ (teatavate kavade ja programmide keskkonnamõju hindamise kohta) artikli 3 lõike 2 punktis b osutatud kava või programm, mille suhtes on peetud vajalikuks korraldada hindamine direktiivi 92/43/EMÜ (4) artikli 6 või 7 alusel seoses tõenäolise mõjuga asukohas, iseäranis kui kõnealust lämmastiku käitlemise programmi kohaldatakse kõikide Valloonia piirkonna määratud tundlike alade suhtes?
            
         
               3.
            
            
               Kas määratud tundlikke alasid puudutav lämmastiku käitlemise programm, mille käivitamine on ette nähtud nõukogu 12. detsembri 1991. aasta direktiivi 91/676/EMÜ (veekogude kaitsmise kohta põllumajandusest lähtuva nitraadireostuse eest) artikli 5 lõikes 1, on direktiivi artikli 3 lõikes 2 osutamata kava või programm, mis loob raamistiku tulevase nõusoleku saamiseks projektidele, ja mille kohta liikmesriigid peavad artikli 3 lõike 4 kohaselt otsustama, kas neil kavadel ja programmidel on tõenäoliselt oluline keskkonnamõju vastavalt lõikele 5?
            
         
      (1)  EÜT L 375, lk 1; ELT eriväljaanne 15/02, lk 68.
   
      (2)  EÜT L 197, lk 30; ELT eriväljaanne 15/06, lk 157.
   
      (3)  Nõukogu 27. juuni 1985. aasta direktiiv teatavate riiklike ja eraprojektide keskkonnamõju hindamise kohta (EÜT L 175, lk 40; ELT eriväljaanne 15/01, lk 248).
   
      (4)  Nõukogu 21. mai 1992. aasta direktiiv 92/43/EMÜ looduslike elupaikade ning loodusliku loomastiku ja taimestiku kaitse kohta (EÜT L 206, lk 7; ELT eriväljaanne 15/02, lk 102).